**JEGYZŐKÖNYV**

**Elnökségi ülés**

**2017. október 4. szerda, 18:00**

**Helyszín: ELTE EHÖK irodai tárgyaló terem (Budapest, Múzeum körút 4/A.)**

**Napirend:**

1. **Aktualitások**
2. **Egyebek**

*18:05-kor* ***Murai László*** *megnyitja az elnökségi ülést.*

Jelen van: Horváth Mihály (BTK), Horváth Luca (TTK), Baranyai Melinda (PPK), Menyhárt Barbara (BGGYK), Áldorfai Gergő (KolHÖK), Ferencz Olivér (TÓK), Murai László (EHÖK), Boronkay Takáts Réka (TáTK), Czinege András (EHÖK), Kovács Viktória (EHÖK)

Mandátumellenőrzést követően megállapítható, hogy az ülés 8 fővel határozatképes.

1. **Aktualitások**

**Murai László** elmondta, hogy hétfőn volt szolgáltatói vezetői értekezlet. Minket ebből az ELTE Feszt érint, illetve a gólyabálok kiírása, ami sikeresen megtörtént. Október 11., jövő hét szerda a pályázatok leadásának határideje. Volt egyetemvezetői ülés. Megköszöni, hogy a HJB ülésre való delegálással kapcsolatban gyorsan reagált az elnökség. A központi etikai bizottságról szeretne szavazni, melyen *Badinszky Áron* helyett *Boronkay Takáts Réka* vesz részt. *Egyhangúan támogatja az elnökség.* HÖOK közgyűlésen mandátumhordozás. Fő mandátumhordozónak *Murai László*, helyettesítésére *Ferencz Olivért* javasolja. Egyhangúan támogatja az elnökség mindkét javaslatot. Kedden volt megbeszélés *Babos Jánossal*. A mai nappal kimentek az igények Pénzügyekkel kapcsolatban két dologgal kapcsolatban kell dönteni. Az egyik azokat a karokat érinti, akik Szolnokon voltak gólyatáborban. **Baranyai Melinda** jelzi, hogy rengeteg probléma volt a helyszínnel, és ezt korábban jelezte is *Babos Jánosnak*. **Murai László** kérdezi, hogy a 3,5 millió forintos összegű szállás kiegészítés hogy legyen elosztva az érintett karok között.

18:24-kor Kindelmann Balázs megérkezik.

Az érintett részönkormányzatok elnökei nem értik, hogy jött ki az adott összeg. **Horváth Luca, Baranyai Melinda** és **Boronkay Takáts Réka** kéri *Czinege Andrást*, hogy számoljon utána, mert soknak tűnik. **Murai László** utána fog járni az anomáliáknak. **Baranyai Melinda** elmondja, hogy a felmerült problémáknak is járjunk utána, amik a gólyatáborok alatt merültek fel (pl. csőtörések). **Kindelmann Balázs** jelzi *Murai Lászlónak*, hogy a háromoldalú szerződéseket kérje ki. **Murai László** elmondja, hogy fontos kiemelni, hogy nem egy esélyegyenlőségi ombudsman lesz az ELTE-n, hanem kettő. Eltérő neműeknek kell majd pályázni erre a két pozícióra. Az első évben egy évre, utána három évre lesz megválasztva. Egy ombudsman párost legfeljebb egyszer lehet újraválasztani. A jelölteknek vagy tudományos, vagy szakmai tapasztalattal kell rendelkeznie. Az ombudsmani fizetés korlátozva van, ami az egyetemi tanári fizetés első fokozatával egyezik. A választás egy erre kijelölt bizottság által fog lezajlani, az ő ajánlásukat pedig a szenátus szavazza meg. **Baranyai Melinda** szerint a fő probléma, hogy az áldozatok legtöbbje nem fog az atrocitásokkal ombudsmanhoz fordulni**. Horváth Luca** szerint ez egy remek kezdeményezés az egyetem részéről. **Horváth Mihály** elmondja, hogy az alapvető probléma, hogy az alapvető érdekképviseleti szervnek a hallgatói önkormányzatnak kellene lennie. **Murai László** válasza, hogy be kell látni, hogy a szükséges képzettség hiányzik ehhez. **Kindelmann Balázs** jelzi, hogy az IK-n volt egy komoly fegyelmi ügy, melyet a fegyelmi bizottság tökéletesen megoldott, ezért feleslegesnek érzi az ombudsman kérdését. **Murai László** elmondja, hogy az ombudsman olyan független szerv lesz, akit nem hozhat nehéz helyzetbe a felmerülő probléma megoldása. **Menyhárt Barbara** szerint igenis szükség van független személyre. **Kindelmann Balázs** elmondja, hogy mivel az ombudsman csupán közvetítő szerepet tölt be, nem ő fogja a problémát megoldani. **Murai László** megígéri, hogy elküldi a tervezetet az elnökség tagjainak. Elmondja, hogy rekrutációs bizottsági ülésen vett részt a mai nap folyamán. Valószínűleg a Cloud9+ lesz a fő fellépő az ELTE Feszten. Szó esett egy esetleges ökörsütés, de anyagiak miatt bográcsozás mellett döntött a bizottság. *Czinege András, Berta András és Traumberger Zsófia* a koordinátor az EHÖK részéről. Szó esett az Educatio kiállításról is. A kitelepülés alapterülete valószínűleg megmarad, de a hely elosztása változhat. EHÖK pult nem lesz. Holnap lesz a Tanáris Hallgatói Fórum a PPK-n. **Kanti Eszter** kérése a *TÓK* részére, hogy delegáljanak egy tanárképzéses képviselőt. Az ELTE Fit Night is a holnapi nap folyamán kerül megrendezésre. **Murai László** a következő EHÖK Küldöttgyűlés időpontjának október 25-ét javasolja. **Ferencz Olivér** és **Kindelmann Balázs** nem támogatja, hogy az ELTE BTK Kari Tanácstermében foglaljon helyet a Küldöttgyűlés.

**Czinege András** kérdezi, hogy az eddigiek alapján ki finanszírozta a HÖOK-os rendezvényre való közös leutazást. **Baranyai Melinda** elmondja, hogy általában az EHÖK. **Czinege András** javasolja, hogy a továbbiakban az összeg kerüljön szétosztásra a részönkormányzatok között. **Murai László** kérdezi, hogy kik lesznek jelen a HÖOK Küldöttgyűlésén. TÓK-ról 4 fő, BGGYK-ról 3-an, BTK-ról 2-en, EHÖK-től 5-en mennek. A HÖOK Vezetőképző november 16-18-án kerül megrendezésre. **Baranyai Melinda** kérdezi, hogy ha valaki nem tud minden napra lemenni, várható-e költségcsökkentés? **Murai László** válasza, hogy nem. **Boronkay Takáts Réka** javasolja, hogy karonként vegyük sorra, ki hány fővel venne részt. TáTK: 5 fő, IK: 3-4 fő, BTK: 5 fő, TTK: 2 fő, PPK: 5 fő, BGGYK: 5 fő, KolHÖK: 4 fő, TÓK: 7 fő. A közeljövőben **Murai László** ellátogat a Hír TV-be, és ezzel kapcsolatban szeretné az elnökséget kérdezni, hogy karonként mennyi az átlagos tanulmányi ösztöndíj, és a kiemelkedő hallgatók nagyjából mennyit kapnak.

* TáTK: 20 000 Ft, 35 000 Ft
* IK: 20 000 Ft, 60 000 Ft
* BTK: 10 000 Ft, 40 000 Ft
* TTK: 15 000 Ft, 30 000 Ft
* PPK: 10 000 Ft, 35 000 Ft
* BGGYK: 19 000 Ft, 29 000 Ft
* TÓK: 10 000 Ft, 22 000 Ft

**Murai László** szeretné megkérdezni az elnökséget, hogyan értékelték magukban a hétfői szenátust. **Horváth Mihály** megemlíti, hogy nehezményezi, hogy *Horváth Luca* felszólalt az Ányos Fesztivállal kapcsolatban. **Horváth Luca** elmondja, hogy ő csak a fesztivál anyagi vonzatairól érdeklődött. **Ferencz Olivér** szerint a stílus túlságosan támadónak tűnt. **Murai László** hozzáteszi, hogy a felszólalás tárgyában nem talált kivetnivalót, de a feltett kérdésekre ő is tudott volna más módon válaszokat adni. **Kindelmann Balázs** elmondja, hogy véleménye szerint *Horváth Luca* felszólalásának stílusa vállalhatatlan volt. Hozzáteszi, hogy *Murai László* ezt követő beszéde tökéletesen megállta a helyét. Felmerül egy korábbi konfliktus az 5vös5-el kapcsolatban, amire rá lett szervezve az Ányos Fesztivál. **Horváth Luca** kifejti véleményét és a félreértéseket, amik a két rendezvény szervezésével kapcsolatban felmerültek. Elismeri, hogy hibázott, amikor nem engedte, hogy közvetlenül az 5vös5 után az 5vös5 emelvényén megnyitásra kerüljön az Ányos Feszt. **Baranyai Melinda** elmondja, hogy *Horváth Luca* jelezhette volna a felszólalását előre, mert az EHÖK megítélésére minden képviselő viselkedése hatással van. **Murai László** szerint felszólalást azért kellene előre jelezni, mert a Hallgatói Önkormányzat irányába erős a negatív vélemény, és a felhozott dolognak ülepednie kell. Bármilyen HÖK-ös felszólalás ellenünk fordítható. A fő probléma, hogy a Hallgatói Önkormányzat reputációja nem túl pozitív, nem szabad erre ráerősíteni. **Áldorfai Gergő** elmondja, hogy *Horváth Luca* felszólalása után (melyben a bojkottot említette) a HÖK nem tudja majd magáról lemosni az esetleges botrányokat. **Horváth Mihály** elmondja, hogy igenis egy szervezetről van szó, akkor is, ha részönkormányzatokra van bontva az ELTE Hallgatói Önkormányzata. **Murai László** szerint a HÖK felszólalásai során arra kell majd törekedni, hogy a többi szenátor is állást foglaljon.

1. **Egyebek**

**Murai László** kérdezi, hogy az elkövetkező hétre milyen igények vannak. **Ferencz Olivér** említi a nyomtatójavítást. **Baranyai Melinda** kéri, *Vitovszki Marci* ellenőrizze a nyomtatót a PPK-n. **Baranyai Melinda** kérdezi, hogy a már leadott nyomdai igények már az új nyomdához mennek-e. **Murai László** szerint igen. **Menyhárt Barbara** beszámol a napokban lezajlott sikeres előadásról. Elmondja, hogy nagyon sok kiadvány van ebben a témában, ha valaki hasonló rendezvényt szeretne szervezni, jelezze. **Kindelmann Balázs** ismét megemlíti, hogy unipollban nem tud olyan kérdőívet létrehozni, **Murai László** ígéri, hogy beszél *Cseszregi Tamással*.

**19:15-kor Murai László lezárja az ülést.**

**Jegyzőkönyv hitelesítés:**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Murai LászlóelnökELTE Hallgatói Önkormányzat | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Pap PéterelnökEllenőrző BizottságELTE Hallgatói Önkormányzat |

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kovács Viktóriaelnöki referensELTE Hallgatói Önkormányzat |